《四月九日与斯道衍公登虎丘》
明代·守仁

绀宫海涌碧崔嵬，曾有秦王驻跸来。虎石半销金气尽，翠崖中断剑池开。

岩僧扫月千峰净，山鬼吟风万壑哀。老我登临春已晚，落花吹遍讲经台。

作者简介：明僧。浙江富阳人，字一初，号梦观。发迹于四川延宁寺。后住持灵隐寺。洪武十五年被征，授僧录司右讲经，升任右普世。能诗。有《梦观集》。